ଜଗତସିଂହପୁର, ଅଗଷ୍ଟ ୨୪ (ଲୋକାଲୱାୟାର): ମିଛ ଦୁର୍ନୀତି ମାମଲାରେ ଫସାଇ ଆଠ ବର୍ଷ ହେଲା ଦରମା ସଂଶୋଧନ ହେଉନଥିବା ଓ ଦୁଇ ମାସ ହେଲା ଦରମା ବନ୍ଦ ଥିବା ଯୋଗୁଁ ଶିକ୍ଷକ ମନୋଜ କୁମାର ସେଠି ପରିବାର ସହ ଜିଲ୍ଲାପାଳଙ୍କ ଅଫିସ ଆଗରେ ଆମରଣ ଅନଶନରେ ବସିଛନ୍ତି ।
ରଘୁନାଥପୁର ବ୍ଲକ ଅନ୍ତର୍ଗତ ବିଦ୍ୟାଧରପୁରର ମନୋଜ କୁମାର ସେଠି ୨୦୧୧ରେ ଅବଦୁଲ ରହିମ ନୋଡାଲ ଉପ୍ରା ସ୍କୁଲର ଭାରପ୍ରାପ୍ତ ପ୍ରଧାନଶିକ୍ଷକ ଥିଲେ ।
ସ୍କୁଲ କୋଠା ନିର୍ମାଣ ପାଇଁ ଆସିଥିବା ଅର୍ଥ ତୋଷରପାତ ଅଭିଯୋଗରେ ତାଙ୍କ ନାଁରେ ତିର୍ତୋଲ ଥାନାରେ ଏଫଆଇଆର ଦାଖଲ ହୋଇଥିଲା ।
ଏହି ମାମଲାରେ ପୁଲିସ ଗିରଫ କରିବାରୁ ତାଙ୍କୁ ନିଲମ୍ବନ କରାଯାଇଥିଲା । ତକ୍ରାଳୀନ ଜଗତସିଂହପୁର ଜିଲ୍ଲାପାଳ ବିଜୟ କେତନ ଉପାଧ୍ୟାୟଙ୍କ ହସ୍ତକ୍ଷେପ ପରେ ୨୦୧୬ରେ ତାଙ୍କ ନିଲମ୍ବନ ଆଦେଶ ପ୍ରତ୍ୟାହୃତ ହୋଇଥିଲା ।
ତେବେ ସ୍କୁଲ ଓ ଗଣଶିକ୍ଷା ବିଭାଗର ଅଧିକାରୀମାନେ ତାଙ୍କ ଦରମା ସଂଶୋଧନ ନକରିବାରୁ ସେ ଅଳ୍ପ କିଛି ଟଙ୍କା ଦରମା ଭାବେ ପାଇ ପାଂଚ ପ୍ରାଣୀ କୁଟୁମ୍ବ ପ୍ରତିପୋଷଣ କରୁଛନ୍ତି ।
ଅର୍ଥାଭାବ ଯୋଗୁଁ ଚିକିତ୍ସା କରି ନପାରିବାରୁ ତାଙ୍କ ମାଙ୍କର ଗତବର୍ଷ କ୍ୟାନସରରେ ମୃତ୍ୟୁ ହୋଇଥିଲା ।
ମନୋଜଙ୍କ ବାପା କିଡନୀ ରୋଗ ଭୋଗୁଥିବା ବେଳେ ଅର୍ଥାଭାବରୁ ଚିକିତ୍ସା ପାଉନାହାନ୍ତି ।
ଏହି ପରିସ୍ଥିତିରେ ତାଙ୍କୁ ଘର ଠାରୁ ୪୦ କିଲୋମିଟର ଦୂର ବିଆଇସି ନୋଡାଲ ହାଇସ୍କୁଲ, ସିରସ୍ତାକୁ ବଦଳି କରାଯାଇଛି ।
ତେବେ ଲକଡାଉନ ଓ ସଟଡାଉନ ଯୋଗୁଁ ଗତ ଜୁଲାଇ ମାସରେ ସେ ସ୍କୁଲ ନଯାଇ ପାରିବାରୁ ତାଙ୍କ ଦରମା ବନ୍ଦ ରହିଛି ।
ପାରିବାରିକ ଆର୍ଥିକ ସ୍ଥିତି ଶୋଚନୀୟ ହୋଇ ପଡିବାରୁ ଅନନ୍ୟୋପାୟ ହୋଇ ଶିକ୍ଷକ ସେଠି, ସ୍ତ୍ରୀ ଓ ଦୁଇ ବର୍ଷର ଶିଶୁ ସହ ଜିଲ୍ଲାପାଳଙ୍କ ଅଫିସ ଆଗରେ ଆମରଣ ଅନଶନରେ ବସିଥିଲେ ।
ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ରଙ୍କୁ ସେ ଦାବି ପତ୍ର ଦେବା ସହ ସମସ୍ୟା ସମାଧାନ ନହେଲେ ଆତ୍ମାହୁତି ଦେବାକୁ ଧମକ ଦେଇଛନ୍ତି ।
ଏ ସଂକ୍ରାନ୍ତରେ ଅତିରିକ୍ତ ଜିଲ୍ଲା ଶିକ୍ଷା ଅଧିକାରୀ ପରେଶ ପାତ୍ର କହିଛନ୍ତି, ତାଙ୍କ ସହିତ ଆଲୋଚନା କରିବା ସହ ଦୁଇ ତିନି ଦିନ ମଧ୍ୟରେ ସମସ୍ୟା ସମାଧାନ କରିବାକୁ ପ୍ରତିଶ୍ରୁତି ଦେଇଛି ।
ପ୍ରତିଶ୍ରୁତି ପାଇବା ପରେ ପୀଡିତ ଶିକ୍ଷକ ଓ ପରିବାର ସଦସ୍ୟ ଅପରାହ୍ନରେ ଧାରଣା ପ୍ରତ୍ୟାହାର କରିଥିଲେ ।
ଜଗତସିଂହପୁର, ଅଗଷ୍ଟ ୧୩ (ଲୋକାଲ ୱାୟାର):ଜଗତସିଂହପୁର ହେଉଛି ଓଡିଶାର ବିକାଶର ମୁଖ୍ୟ ଦ୍ୱାର ।
ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକ ଆଜି ଜଗତସିଂହପୁର ଜିଲ୍ଲାରେ ୨୧୫ କୋଟି ଟଙ୍କାର ବିଭିନ୍ନ ଉନ୍ନୟନମୂଳକ ପ୍ରକଳ୍ପର ଶୁଭାରମ୍ଭ କରିବା ଅବସରରେ ଏହା କହିଛନ୍ତି।
ମୁଖ୍ୟମନ୍ତ୍ରୀ କହିଛନ୍ତି ଯେ ଜଗତସିଂହପୁର ଜିଲ୍ଲା ଓଡିଶାର ଏକ ଆଗୁଆ ଜିଲ୍ଲା । ଶିଳ୍ପ, କୃଷି ସବୁଥିରେ ଜଗତସିଂହପୁର ଜିଲ୍ଲାର ସୁନାମ ରହିଛି ।
ଜଗତସିଂହପୁର ଜିଲ୍ଲାରୁ ହିଁ ବିଜୁ ବାବୁ ଓଡିଶାର ବିକାଶ ଯାତ୍ରାର ଆରମ୍ଭ କରିଥିଲେ ।
ପାରାଦୀପ ବନ୍ଦର ଆଜି ଦେଶର ମୁଖ୍ୟ ବନ୍ଦର ମାନଙ୍କ ମଧ୍ୟରେ ସ୍ଥାନ ପାଇଛି । ଶିଳ୍ପ ନଗରୀ ଭାବରେ ମଧ୍ୟ ପାରାଦୀପର ଗୁରୁତ୍ବ ବଢିଛି ।
ମୁଖ୍ୟମନ୍ତ୍ରୀ କହିଲେ ଯେ ଆଜିର ପ୍ରକଳ୍ପରେ ଶିକ୍ଷା, ସ୍ବାସ୍ଥ୍ୟ, କୃଷି, ଯୋଗାଯୋଗ, ଜଳସେଚନ, tourism ଆଦି ବିଭିନ୍ନ କ୍ଷେତ୍ରର ବିକାଶ ଉପରେ ଏଥିରେ ଗୁରୁତ୍ବ ଦିଆଯାଇଛି। ଗାଁ ଠାରୁ ସହର ପର୍ଯ୍ୟନ୍ତ ସବୁ ଅଞ୍ଚଳର ବିକାଶ ଉପରେ ଗୁରୁତ୍ବ ଦିଆଯାଇଛି ବୋଲି ସେ କହିଥିଲେ ।
କରୋନା ମହାମାରୀ ଉପରେ ଆଲୋକପାତ କରି ମୁଖ୍ୟମନ୍ତ୍ରୀ କହିଲେ ଯେ ମହାମାରୀ ଯୋଗୁ ଗତ ଏକ ବର୍ଷରୁ ଅଧିକ ସମୟ ଧରି ଆମେ ସମସ୍ତେ ପ୍ରଭାବିତ ହୋଇଛେ । ବହୁ ଲୋକଙ୍କ ରୋଜଗାର ଉପରେ ପ୍ରଭାବ ପଡିଛି ।
ତେଣୁ ରାଜ୍ୟ ସରକାର ଗରିବ ଲୋକ, ଚାଷୀ, ଶ୍ରମିକ, ମା ସମସ୍ତଙ୍କ ପାଇଁ ୨୦୦୦ କୋଟିରୁ ଅଧିକ ଟଙ୍କାର ସହାୟତା ଯୋଗାଇ ଦେଇଛନ୍ତି ।
ଆଜି ଜଗତସିଂହପୁର ଜିଲ୍ଲାରେ Liquid Medical Oxygen Plant ଉଦ୍ଘାଟିତ ହେଲା ବୋଲି ପ୍ରକାଶ କରି ସେ କହିଲେ ଯେ କୋଭିଡ ସମୟରେ ଓଡିଶା ଦେଶର ୧୭ଟି ରାଜ୍ୟକୁ ମେଡିକାଲ ଅକ୍ସିଜେନ ଯୋଗାଇ ଦେଇଥିଲା।
ମୁଖ୍ୟମନ୍ତ୍ରୀ କହିଥିଲେ ଯେ ସାଧାରଣ ଲୋକର ଖୁସି ମୋ ପାଇଁ ସବୁଠାରୁ ବଡ ସନ୍ତୋଷ । ଲୋକଙ୍କ ପାଇଁ ଆମେ କାମ କରୁଛୁ ଓ କରିଚାଲିବୁ ।
ସେ କୃଷକ ମାନଙ୍କ କଲ୍ୟାଣ ହେଉ ବା ମା ମାନଙ୍କ ସଶକ୍ତିକରଣ ବା କ୍ରୀଡା ପ୍ରତିଭାର ବିକାଶ - ଏ ସବୁ କାର୍ଯ୍ୟକ୍ରମର ଲକ୍ଷ୍ୟ ହେଉଛି ଓଡିଶା ପାଇଁ ଏକ ନୂଆ ପରିଚୟ ସୃଷ୍ଟି କରିବା ।
ଅନେକ କ୍ଷେତ୍ରରେ ଓଡିଶା ଆଜି ଅନ୍ୟ ମାନଙ୍କ ପାଇଁ ଆଦର୍ଶ ହୋଇପାରିଛି । ଏହି ଧାରାକୁ ଆମେ ସମସ୍ତେ ମିଶି ଆଗକୁ ନେବା ଓ ଓଡିଶାର ଗୌରବକୁ ନୂତନ ଶିଖରରେ ପହଞ୍ଚାଇବା ପାଇଁ ସେ ଆହ୍ୱାନ ଦେଇଥିଲେ ।
କାର୍ଯ୍ୟକ୍ରମରେ ଯୋଗ ଦେଇ ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ ଶ୍ରୀ ସମୀର ଦାଶ ଓ ଜଳସମ୍ପଦ ବିକାଶ, ସୂଚନା ଓ ଲୋକସମ୍ପର୍କ ମନ୍ତ୍ରୀ ଶ୍ରୀ ରଘୁନନ୍ଦନ ଦାସ ଜଗତସିଂହପୁରର ବିଭିନ୍ନ ପ୍ରକଳ୍ପ ପାଇଁ ମୁଖ୍ୟମନ୍ତ୍ରୀଙ୍କୁ ଧନ୍ୟବାଦ ଦେଇଥିଲେ ।
ମୁଖ୍ୟମନ୍ତ୍ରୀଙ୍କର ଦୂରଦୃଷ୍ଟିସମ୍ପନ୍ନ ନେତୃତ୍ୱ ଯୋଗୁଁ ଆଜି ଓଡିଶା ମହିଳା ସଶକ୍ତିକରଣଠାରୁ ଆରମ୍ଭ କରି କ୍ରୀଡାର ବିକାଶ ପର୍ଯ୍ୟନ୍ତ ଏବଂ ବିଭିନ୍ନ କଲ୍ୟାଣ କାର୍ଯ୍ୟକ୍ରମ କ୍ଷେତ୍ରରେ ସାରା ଦେଶ ପାଇଁ ଆଦର୍ଶ ହୋଇପାରିଛି ବୋଲି ସେମାନେ କହିଥିଲେ ।
ଏହି କାର୍ଯ୍ୟକ୍ରମରେ ଜଗତସିଂହପୁର ସାଂସଦ ଡାକ୍ତର ରାଜଶ୍ରୀ ମଲ୍ଲିକ, ତିର୍ତ୍ତୋଲ ବିଧାୟକ ଶ୍ରୀ ବିଜୟ ଶଙ୍କର ଦାସ, ପାରାଦୀପ ବିଧାୟକ ଶ୍ରୀ ସମ୍ବିତ ରାଉତରାୟ ପ୍ରମୁଖ ସେମାନଙ୍କର ବକ୍ତବ୍ୟ ରଖି ଓଡିଶାର ସର୍ବାଙ୍ଗୀନ ଉନ୍ନତି ପାଇଁ ମୁଖ୍ୟମନ୍ତ୍ରୀଙ୍କ ପ୍ରତି କୃତଜ୍ଞତା ପ୍ରକାଶ କରିଥିଲେ ।
ମୁଖ୍ୟମନ୍ତ୍ରୀଙ୍କ ସଚିବ (୫ ଟି) ଶ୍ରୀ ଭି.କେ. ପାଣ୍ଡିଆନ କାର୍ଯ୍ୟକ୍ରମ ସଞ୍ଚାଳନ କରିଥିଲେ ।
ଜଗତସିଂହପୁର ବିଧାୟକ ତଥା ଜିଲ୍ଲା ଯୋଜନା ବୋର୍ଡ ଅଧ୍ୟକ୍ଷ ଶ୍ରୀ ପ୍ରଶାନ୍ତ ମୁଦୁଲି ସ୍ୱାଗତ ଭାଷଣ ଦେଇଥିଲେ । ଜଗତସିଂହପୁର ଜିଲ୍ଲାପାଳ ଧନ୍ୟବାଦ ଅର୍ପଣ କରିଥିଲେ ।
ଆଜିର କାର୍ଯ୍ୟକ୍ରମରେ ବିଜୁ ସେତୁ ଯୋଜନାରେ ବୋରିକିନା-ସୁଙ୍ଗୁଡା ରାସ୍ତାର ସ୍ଥାନୀୟ ନାଳ ଉପରେ ସେତୁ, ପାଇକା ନଦୀ ଉପରେ ଲଙ୍କାପଡାଠାରେ ଏକ ଉଚ୍ଚସ୍ତରୀୟ ସେତୁ, ମା ଶାରଳାଙ୍କ ମନ୍ଦିର ନିକଟରେ ମାର୍କେଟ କମ୍ପ୍ଲେକ୍ସ, ପାରାଦୀପ ସରକାରୀ ଶିଳ୍ପ ତାଲିମ ଅନୁଷ୍ଠାନ ଏବଂ ପାରାଦୀପ କୋଭିଡ ଚିକିତ୍ସାଳୟରେ ଚାପ ଅବଶୋଷଣ ପ୍ରଣାଳୀରେ ମେଡିକାଲ ଅକ୍ସିଜେନ ଉତ୍ପାଦନ ଓ ବଣ୍ଟନ ଆଦି ବିଭିନ୍ନ ପ୍ରକଳ୍ପ ଉଦ୍ଘାଟିତ ହେବା ସହିତ ଅନେକ ପ୍ରକଳ୍ପ ପାଇଁ ଭିତ୍ତି ପ୍ରସ୍ତର ରଖାଯାଇଥିଲା ।
ପାରାଦୀପ, ଅଗଷ୍ଟ ୧୦ (ଲୋକାଲୱାୟାର): ଢିଙ୍କିଆ ଗାଁରୁ ଅଲଗା କରି ପାଟଣାକୁ ରାଜସ୍ୱ ଗ୍ରାମ ଘୋଷଣା ପାଇଁ ପ୍ରଶାସନର ନିଷ୍ପତିକୁ ପାଟଣାର ମହିଳାମାନେ ବିରୋଧ କରିବା ସହ ବିକ୍ଷୋଭ ପ୍ରଦର୍ଶନ କରିଛନ୍ତି ।
ଲୋକଙ୍କ ହିତ ନୁହେଁ ଅଧିକାରୀମାନଙ୍କ ହିତକୁ ଦୃଷ୍ଟିରେ ରଖି ଢିଙ୍କିଆ ଗାଁକୁ ଭାଗ ଭାଗ କରିବାକୁ ପ୍ରଶାସନ ଏପରି ନିଷ୍ପତି ନେଇଛି ବୋଲି ସେମାନେ ଅଭିଯୋଗ କରିଛନ୍ତି ।
ରାଜ୍ୟ ସରକାର ଅଗଷ୍ଟ ୯ରେ ପାଟଣାକୁ ରାଜସ୍ୱ ଗ୍ରାମ ଘୋଷଣା କରିଛନ୍ତି । ପୂର୍ବରୁ ଏପ୍ରିଲ ୨୦୨୧ରେ ମାହାଳକୁ ରାଜସ୍ୱ ଗ୍ରାମ ଘୋଷଣା କରା ଯାଇଥିଲା ବୋଲି ଏରସମା ତହସିଲଦାର ସି. ପ୍ରଜ୍ଞାନନ୍ଦ ଦାସ କହିଛନ୍ତି ।
ତେବେ ଗ୍ରାମବାସୀଙ୍କ ଅନୁମତି ନିଆ ନଯାଇ ପାଟଣାକୁ ରାଜସ୍ୱ ଗ୍ରାମ ଘୋଷଣା କରାଯାଇଥିବାରୁ ଏହାକୁ ବିରୋଧ କରି ମହିଳାମାନେ ଶୋଭଯାତ୍ରାରେ ପାଟଣା ମହାଦେବ ମନ୍ଦିର ପର୍ଯ୍ୟନ୍ତ ଯାଇଥିଲେ ।
ସେଠାରେ ସେମାନେ ସରକାରଙ୍କ ନିଷ୍ପତିକୁ ବିରୋଧ କରିଥିଲେ । ଜନ ବିରୋଧୀ ଶିଳ୍ପ ସଂସ୍ଥାକୁ ଢିଙ୍କିଆ ପଂଚାୟତ ବିରୋଧ କରୁଥିବାରୁ ଏହାକୁ ଭାଙ୍ଗି ଦିଆଯାଉଛି ।
ପାଟଣା ଓ ମାହାଳକୁ ଢିଙ୍କିଆରୁ ଅଲଗା କରି ପ୍ରଶାସନ ସେମାନଙ୍କୁ ଦୂରେଇ ରଖିବାକୁ ଚାହୁଁଛି । ଏଥିପାଇଁ ଗାଁ ଲୋକଙ୍କ ଅନୁମତି ନିଆଯାଇନାହିଁ ।
ଲୋକଙ୍କ ରାସନ କାର୍ଡ, ବିଧବା ଭତା ଆଦି ସୁବିଧା ମିଳୁନଥିବା ବେଳେ ଢିଙ୍କିଆକୁ ଭାଗ ଭାଗ କରିବା ପାଇଁ ସରକାରଙ୍କ ନିଷ୍ପତିକୁ ତୀବ୍ର ବିରୋଧ କରାଯିବ ବୋଲି ମହିଳା ନେତ୍ରୀମାନେ ଚେତାବନୀ ଦେଇଛନ୍ତି ।
ଏଠାରେ ଉଲ୍ଲେଖଯୋଗ୍ୟ ଯେ, ଗତ ଜୁଲାଇ ୫ରେ ଶହ ଶହ ଗ୍ରାମବାସୀ ମାହାଳକୁ ରାଜସ୍ୱ ଗାଁ ମାନ୍ୟତା ପ୍ରଦାନକୁ ବିରୋଧ କରିବା ସହ ମାପଚୁପ କାମ ବନ୍ଦ କରିଥିଲେ ।
ଜଗତସିଂହପୁର, ଅଗଷ୍ଟ ୪ (ଲୋକାଲୱାୟାର): ସ୍ୱର୍ଗତ ବିଧାୟକ ବିଷ୍ଣୁ ଦାସଙ୍କ ପ୍ରତିମୂର୍ତି ସ୍ଥାନାନ୍ତରଣ ପାଇଁ ଜିଲ୍ଲା ପ୍ରଶାସନର ନିଷ୍ପତିକୁ ବିରୋଧ କରି ବୁଦ୍ଧିଜୀବି, ସାମାଜିକ ସଂଗଠନ ଓ କଂଗ୍ରେସ ଦଳର ନେତାମାନେ ରଘୁନାଥପୁରରେ ଅନିର୍ଦ୍ଦିଷ୍ଟ କାଳ ପାଇଁ ଅନଶନ ଓ ଗଣଧାରଣା ଦେଇଛନ୍ତି ।
ରଘୁନାଥପୁରରେ ଉକ୍ରଳମଣି ଗୋପବନ୍ଧୁ ଦାସଙ୍କ ପ୍ରତିମୂର୍ତି ନିକଟରେ ସ୍ୱର୍ଗତ ନେତା ବିଷ୍ଣୁ ଦାସଙ୍କ ପ୍ରତିମୂର୍ତି ସ୍ଥାପନ ପାଇଁ ବିଜେଡି ପକ୍ଷରୁ ନିଷ୍ପତି ନିଆ ଯାଇଥିଲା । ଜୁଲାଇ ୨୫ରେ ପ୍ରତିମୂର୍ତି ଉନ୍ମୋଚିତ ହୋଇଥାନ୍ତା ।
ତେବେ ଜିଲ୍ଲା ପ୍ରଶାସନର ହସ୍ତକ୍ଷେପ ଯୋଗୁଁ ପ୍ରତିମୂର୍ତି ଉନ୍ମୋଚିତ ହୋଇ ପାରିନଥିଲା ।
ଏହାର ପରଦିନ କଂଗ୍ରେସ ଓ ବିଜେପି ଯୁବ ମୋର୍ଚା ଜଗସିଂହପୁର ଜିଲ୍ଲାପାଳ ଓ ରଘୁନାଥପୁର ବିଡିଓଙ୍କୁ ଭେଟି ବିଧାୟକ ସ୍ୱର୍ଗତ ଦାସଙ୍କ ପ୍ରତିମୂର୍ତି ଅନ୍ୟତ୍ର ସ୍ଥାନାନ୍ତର କରିବାକୁ ଦାବି କରିଥିଲେ ।
ତେବେ ଜିଲ୍ଲା ପ୍ରଶାସନ, କଂଗ୍ରେସ, ବିଜେପି ଓ ସାମାଜିକ ସଂଗଠନଗୁଡିକର ବିରୋଧ ସତ୍ୱେ ସ୍ଥାନୀୟ ନେତାମାନେ ଗତ ସପ୍ତାହରେ ମୂର୍ତି ଉନ୍ମୋଚିତ କରିଥିଲେ ।
ପରେ ପ୍ରଶାସନ ପକ୍ଷରୁ ବିଷ୍ଣୁ ଦାସଙ୍କ ପ୍ରତିମୂର୍ତିକୁ ପୁଣି ସିଲ୍ କରାଯାଇଥିଲା । ଏହା ସହିତ ପ୍ରତିମୂର୍ତି ସ୍ଥାନାନ୍ତରଣ ପାଇଁ ପ୍ରତିଶ୍ରୁତି ଦିଆ ଯିବାପରେ ଧାରଣା ହଟିଥିଲା ।
ତେବେ ଦଳିକ ବିକାଶ ପରିଷଦର ନେତା ଶଙ୍କର ଦାସ ସ୍ୱର୍ଗତ ବିଷ୍ଣୁ ଦାସଙ୍କ ପ୍ରତିମୂର୍ତି ସ୍ଥାନାନ୍ତରଣକୁ ବିରୋଧ କରିଛନ୍ତି ।
ମୂର୍ତି ସ୍ଥାନାନ୍ତର ହେଲେ ଧାରଣାରେ ବସିବେ ବୋଲି ସେ ଧମକ ଦେଇଛନ୍ତି । ପରେ ପ୍ରଶାସନ ନିଷ୍ପତି ବଦଳାଇ ପ୍ରତିମୂର୍ତି ସ୍ଥଳକୁ ଦୁଇ ଭାଗରେ ବିଭକ୍ତ କରିବାକୁ ଯୋଜନା କରିଥିଲା ।
ଏହାମଧ୍ୟରେ ପ୍ରଶାସନ ଛାତ କାଟିବା ସହ ପାଚେରୀ ନିର୍ମାଣ ଆରମ୍ଭ କରିଥିଲା ।
ହେଲେ ଏହାକୁ ବିରୋଧ କରି ଏନଏନକେଏସ ସଂଗଠନ ଓ କଂଗ୍ରେସ ନେତାମାନେ ପ୍ରତିମୂର୍ତି ସ୍ଥାନାନ୍ତରଣ ପାଇଁ ଦାବି ନେଇ ଧାରଣାରେ ବସିଛନ୍ତି ।
ଆଇନ ଶୃଙ୍ଖଳା ସ୍ଥିତି ବଜାୟ ରଖିବା ପାଇଁ ପ୍ରଶାସନ ପ୍ରତିମୂର୍ତି ସ୍ଥଳକୁ ଦୁଇ ଭାଗ କରିବାକୁ ନିଷ୍ପତି ନେଇଛି ।
ଏହା ସହିତ ପାଚେରି ଓ ଗେଟ ମଧ୍ୟ ଅଲଗା ହେବ । ଫଳରେ କୌଣସି ବିବାଦ ରହିବ ନାହିଁ ବୋଲି ରଘୁନାଥପୁର ବିଡିଓ ଜିତେନ୍ଦ୍ର ନାୟକ କହିଛନ୍ତି ।
ଜଗତସିଂହପୁର, ଜୁଲାଇ ୨୬ (ଲୋକାଲୱାୟାର): ଜୁଲାଇ ୨୬ରେ ସାରା ଦେଶ ୨୨ତମ କାରିଗିଲ ବିଜୟ ଦିବସ ପାଲନ କରୁଥିବା ବେଳେ କାରଗିର ଶହିଦଙ୍କ ପରିବାରର ଦୁଃଖ ଏଯାଏଁ କେହି ବି ବୁଝି ନାହାନ୍ତି ।
୨୧ ବର୍ଷ ପରେ ବି ସେମାନଙ୍କ ସ୍ଥିତି ଦୟନୀୟ । ନାଉଗାଁ ବ୍ଲକ ଏରଡ ଗାଁର ଉଗ୍ରସେନ ଲେଙ୍କା କାରଗିଲ ଯୁଦ୍ଧରେ ପ୍ରାଣ ହରାଇବା ପରେ ଏଯାଏଁ ତାଙ୍କ ପରିବାରକୁ ମିଳିଥିବା ପ୍ରତିଶ୍ରୁତିରେ ହିଁ ରହିଯାଇଛି ।
ଏକମାତ୍ର ରୋଜଗାରିଆ ପୁଅକୁ ହରାଇ ପରିବାର ସଦସ୍ୟମାନେ ଶୋଚନୀୟ ସ୍ଥିତିରେ ଦିନ କାଟୁଛନ୍ତି ।
ଚାକିରି, ଜମି, ଘର ଓ ଅନ୍ୟାନ୍ୟ ସୁବିଧାସୁଯୋଗ ପ୍ରଦାନ କରିବାକୁ ସରକାର ପ୍ରତିଶ୍ରୁତି ଦେଇଥିଲେ ।
ଉଗ୍ରସେନଙ୍କ ଏକମାତ୍ର ଭୁଲ ଥିଲା ସେ ସେନାରେ ଅର୍ଦ୍ଧସାମିରିକ କର୍ମଚାରୀ ଭାବେ ଯୋଗ ଦେଇଥିଲେ ।
ପରିବାରର ଜଣକୁ ଚାକିରି ଦେବାରୁ ସରକାର ପ୍ରତିଶ୍ରୁତି ଦେଇଥିଲେ । ହେଲେ ବାପା ସେନାରେ ଯୋଗ ଦେବାକୁ ମନା କରିଥିଲେ ।
ତକ୍ରାଳୀନ ବିଧାୟକ ସ୍ୱର୍ଗତ ବିଷ୍ଣୁ ଦାସଙ୍କ ସହାୟତାରେ ସେ ଓଡିଶା ମୁଖ୍ୟମନ୍ତ୍ରୀଙ୍କୁ ଭେଟି ଓଡିଶା ସରକାରରେ ଚାକିରି ଓ ଜମି ଦେବାକୁ ଅନୁରୋଧ କରିଥିଲେ ।
ହେଲେ ତାହା ଏଯାଏଁ ପୂରଣ ହୋଇନଥିବାରୁ ଉଗ୍ରସେନଙ୍କ ବଡ ଭାଇ ପ୍ରସନ୍ନ ଏବେ ଦିନ ମଜୁରିଆ ଭାବେ କାମ କରୁଛନ୍ତି ।
ସରକାରଙ୍କ ତରଫରୁ କୌଣସି ଯୋଜନାରେ ଘର ନମିଳିବାରୁ ସେ ଉଗ୍ରସେନଙ୍କ ମୃତୁ୍ୟ ପରେ ମିଳିଥିବା ଅର୍ଥରେ ପକ୍କା ଘର ନିର୍ମାଣ କରିଛନ୍ତି ।
ପେନସନ, ଏକ୍ସ ଗ୍ରାସିଆ ଓ ଗ୍ରୁପ ଇନସୁ୍ୟରାନ୍ସ ମିଳିଥିଲେ ମଧ୍ୟ ଅନ୍ୟ କୌଣସି ସୁବିଧା ମିଳିନାହିଁ ।
ଶହିଦଙ୍କ ମା ପ୍ରମିଳା ପୁଅକୁ ମନେ ପକାଇ କହିଛନ୍ତି ପୁଅର ମୃତୁ୍ୟ ପରେ ଆମର ଦୁଃଖ ଦୁଇଗୁଣ ହୋଇଯାଇଛି ।
ବେଶ ଦୟନୀୟ ସ୍ଥିତିରେ ଆମ ରହିଛୁ । ପୁଅର ପେନସନ ପାଉଥିବାରୁ କାଳିଆ ଯୋଜନାରେ ଆର୍ଥିକ ସହାୟତା ମିଳିନାହିଁ କିମ୍ବା ରାସନ କାର୍ଡ ମିଳିନାହିଁ ।
ବିଜୟ ଦିବସ ଅବସରରେ ସ୍ଥାନୀୟ ଯୁବକଙ୍କୁ ସେନାରେ ଯୋଗ ଦେବା ପାଇଁ ତାଲିମ ପ୍ରଦାନ କରୁଥିବା ମହାଗୁରୁ ବାଟାଲିୟନର ମୁଖ୍ୟ ଶିବୁ ନାୟକ ଶହିଦ ଲେଙ୍କାଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ବୁଦ୍ଧିଜୀବି, ଶିକ୍ଷାବିତ ଓ ଗ୍ରାମବାସୀମାନେ ଗାଁରେ ଥିବା ଶହିଦ ଲେଙ୍କାଙ୍କ ପ୍ରତିମୂର୍ତିରେ ମାଲ୍ୟାର୍ପଣ କରିବା ସହ ସ୍ମୃତିଚାରଣ କରିଛନ୍ତି ।
ଜଗତସିଂହପୁର, ଜୁଲାଇ ୧୦ (ଲୋକାଲୱାୟାର): ଛଅ ବର୍ଷ ପୂର୍ବେ ରଘୁନାଥପୁର ବ୍ଲକର ଖରିପଡିଆରୁ ପ୍ରଭୁ ଜଗନ୍ନାଥଙ୍କ ଦାରୁ ସଂଗ୍ରହ ହୋଇଥିଲେ ମଧ୍ୟ ଏଯାଏଁ ପ୍ରଭାବିତ ପରିବାର ସଦସ୍ୟଙ୍କୁ କୌଣସି ସୁବିଧାସୁଯୋଗ ମିଳି ନଥିବାରୁ ସେମାନେ ବେଶ ଦୟନୀୟ ସ୍ଥିତିରେ ଅଛନ୍ତି ।
୨୦୧୫ରେ ଶ୍ରୀଜଗନ୍ନାଥ ମନ୍ଦିର ପ୍ରଶାସନ ବଳଭଦ୍ରଙ୍କ ଦାରୁ ତିର୍ତୋଲ ବ୍ଲକର ଶାରଳା ମନ୍ଦିରରେ, ରଘୁନାଥପୁର ବ୍ଲକ ଅନ୍ତର୍ଗତ ଖରିପଡିଆରୁ ଜଗନ୍ନାଥଙ୍କ ଦାରୁ ଚିହ୍ନଟ ହୋଇଥିଲା ।
ଜଗନ୍ନାଥଙ୍କ ଦାରୁ ସରକାରୀ ଜମିରେ ଥିଲେ ମଧ୍ୟ ଖରିପଡିଆର ଅରକ୍ଷିତ ମଲ୍ଲିକଙ୍କ କିଛି ବେସରକାରୀ ଜମି ଅଧିଗ୍ରହଣ କରିବାକୁ ପଡିଥିଲା ।
ଅଧିଗୃହୀତ ଜମିରେ ଜିଲ୍ଲା ପ୍ରଶାସନ ପାଚେରୀ, ଯଜ୍ଞ ମଣ୍ଡପ, ରାସ୍ତା ନିର୍ମାଣ କରିବା ସହ ଶ୍ରଦ୍ଧାଳୁମାନଙ୍କ ପୂଜା ପାଇଁ କିଛି ସ୍ଥାନ ବ୍ୟବହାର କରିଥିଲା ।
ଜମି ଅଧିଗ୍ରହଣ ହୋଇଥିବା ମଲ୍ଲିକ ପରିବାର ବିପିଏଲ ଶ୍ରେଣୀର ହୋଇଥିବାରୁ ତକ୍ରାଳୀନ ମୁଖ୍ୟ ପ୍ରଶାସକ ତଥା ବର୍ତମାନର ମୁଖ୍ୟ ଶାସନ ସଚିବ ସୁରେଶ ମହାପାତ୍ର ସେମାନଙ୍କୁ ଇନ୍ଦିରା ଆବାସ ଘର ପ୍ରଦାନ କରିବାକୁ ତକ୍ରାଳୀନ ଜିଲ୍ଲାପାଳଙ୍କୁ ନିଦେ୍ର୍ଦଶ ଦେଇଥିଲେ ।
ହେଲେ ଏଯାଏଁ କିଛି ସୁଫଳ ମିଳିଲା ନାହିଁ । ସେହିପରି ତକ୍ରାଳୀନ ପୁଲିସ ଡିଜି ସଞ୍ଜୀବ ମାରିକ ମଲ୍ଲିକଙ୍କ ପୁଅକୁ ହୋମଗାର୍ଡ ଚାକିରି ଦେବାକୁ ପ୍ରତିଶ୍ରୁତି ଦେଇଥିଲେ । କିନ୍ତୁ ତାହା ବି ପୂରଣ ହୋଇ ପାରିଲା ନାହିଁ ।
ଫଳରେ ଛଅ ବର୍ଷ ହେଲା ଆମେ ବେଶ ଦୟନୀୟ ସ୍ଥିତିରେ ଅଛୁ । ଧରଧାରପୁର ସରପଂଚ ପ୍ରମିଳା ମଲ୍ଲିକ ମଧ୍ୟ ମଲ୍ଲିକଙ୍କ ପରିବାରର ଦୟନୀୟ ସ୍ଥିତି କଥା ସ୍ୱୀକାର କରିଛନ୍ତି ।
ଅପରପକ୍ଷରେ ଦାରୁ ମିଳିଥିବା ସ୍ଥାନକୁ ଯିବା ପାଇଁ ରାସ୍ତା ପ୍ରଶସ୍ତ କରିବାକୁ ଜିଲ୍ଲା ପ୍ରଶାସନ କନକପୁର ବଜାରରୁ ୫୬ଟି ସ୍ଥାୟୀ ଦୋକାନ ଘର ଉଚ୍ଛେଦ କରିଥିଲା ।
ଦାରୁ ସଂଗ୍ରହର ଛଅ ବର୍ଷ ବିତି ଯାଇଥିଲେ ମଧ୍ୟ ପାଣ୍ଠି ନଥିବା ଓ ଅଧିକାରୀଙ୍କ ଅବହେଳା ଯୋଗୁଁ ଏଯାଏଁ କନକପୁର ବଜାରରେ ମାର୍କେଟ କମ୍ପ୍ଲେକ୍ସ ନିର୍ମାଣ ହୋଇ ପାରିନାହିଁ ।
ଶାରଳା ମନ୍ଦିରର କାର୍ଯ୍ୟନିର୍ବାହୀ ଅଧିକାରୀ ଶୌର୍ଯ୍ୟ ରଞ୍ଜନ ପରିଜା କହିଛନ୍ତି ଯେ, ମାର୍କେଟ କମ୍ପ୍ଲେକ ଏ ପର୍ଯ୍ୟନ୍ତ ମନ୍ଦିର ପ୍ରଶାସନକୁ ହସ୍ତାନ୍ତର କରାଯାଇନାହିଁ ।
ତେବେ କାମ ଶୀଘ୍ର ସାରିବାକୁ କୁହାଯାଇଛି । ତେବେ ମାର୍କେଟ କମ୍ପ୍ଲେକ୍ସରେ ୩୨ଟି ଦୋକାନ ଘର ଥିବା ବେଳେ ପ୍ରଭାବିତ ଦୋକାନୀ ସଂଖ୍ୟା ୫୬ ରହିଛି । ମାର୍କେଟ କମ୍ପ୍ଲେକ୍ସ ହସ୍ତାନ୍ତର ପରେ ଦୋକାନ ଘରଗୁଡିକ ବଂଟନ କରାଯିବ ।
ଜଗତସିଂହପୁର, ଜୁଲାଇ ୭ (ଲୋକାଲୱାୟାର): କୋଭିଡ ଯୋଗୁଁ ପାରମ୍ପରିକ ଟେରାକୋଟା ଉତ୍ପାଦ ପ୍ରସ୍ତୁତ କରୁଥିବା ମହିଳା ଗୋଷ୍ଠୀ ବେଶ ସମସ୍ୟାର ସମ୍ମୁଖୀନ ହେଉଥିଲେ । ଗାଁ ଗାଁ ବୁଲି ସାମଗ୍ରୀ ବିକିବା ସହଜ ହେଉନଥିଲା ।
ରୋଜଗାର ପ୍ରାୟ ନଥିଲା କହିଲେ ଚଳେ । ହେଲେ କୁଜଙ୍ଗ ବ୍ଲକର ଫତେପୁର ଗାଁର ମହିଳା ଗୋଷ୍ଠୀଙ୍କ ପ୍ରତିଭା ଓ କୌଶଳକୁ ବେଶ ପସନ୍ଦ କରିଛନ୍ତି ପାରାଦୀପର କିଛି କମ୍ପାନୀ ।
ଆଉ ପାରମ୍ପରିକ ଟେରାକୋଟା ସାମଗ୍ରୀ ପାଇଁ ସେମାନେ ଅର୍ଡର ଦେବା ଆରମ୍ଭ କରିଛନ୍ତି ।
କୁଜଙ୍ଗ ବ୍ଲକର ଫତେପୁର ଗାଁର ଘରେ ଘରେ ଟେରାକୋଟା କାମ ହୁଏ । ତେବେ ପୁରୁଣା ଢାଂଚା ଓ କୌଶଳରେ ଏହି ସାମଗ୍ରୀଗୁଡିକ ପ୍ରସ୍ତୁତ ହେଉଥିବାରୁ ବଜାରରେ ଏହାର ବେଶ ଚାହିଦା ନଥିଲା ।
ପୂର୍ବରୁ ମହିଳାମାନେ ଗାଁ ଗାଁ ବୁଲି ଏସବୁ ଉତ୍ପାଦ କମ୍ ଦାମରେ ବିକ୍ରି କରୁଥିଲେ ।
ହେଲେ ଫତେପୁର ଗାଁର ମହିଳାମାନେ ଏକାଠି ହୋଇ ଜୀବନଜ୍ୟୋତି ଟେରାକୋଟା ଉତ୍ପାଦକ ଗୋଷ୍ଠୀ ଗଢିଥିଲେ ।
ଦକ୍ଷତା ବିକାଶ ପାଇଁ ସେମାନେ ଓରମାସ (ଓଡିଶା ଗ୍ରାମ୍ୟ ବିକାଶ ଓ ବିପଣନ ସମିତି)ର ହସ୍ତକ୍ଷେପ ଲୋଡିଥିଲେ ।
ଓରମାସ ପକ୍ଷରୁ ସେମାନଙ୍କୁ ଚାହିଦା ଥିବା ନୂଆ ଡିଜାଇନ ଶିଖାଯିବା ସହ ଆର୍ଥିକ ସହାୟତା ମଧ୍ୟ ପ୍ରଦାନ କରାଯାଇଥିଲା ।
ପୂର୍ବରୁ ଆମେ ପାରମ୍ପରିକ ହସ୍ତଶିଳ୍ପ ପ୍ରସ୍ତୁତ କରୁଥିଲୁ । ସେଗୁଡିକର ଚାହିଦା କମ ଥିଲା ।
ତାଲିମ ନେବା ପରେ ଗୋଷ୍ଠୀର ସଦସ୍ୟାମାନେ ବିଭିନ୍ନ ପ୍ରକାର ଟେରାକୋଟା ଉତ୍ପାଦ ଯେପରିକି ୱାଟର ଫିଲଟର, ଜଗ, ପ୍ଲେଟ, ପ୍ୟାନ, ଖେଳନା, ମୂର୍ତି, ଦୀପ ଓ ଅନ୍ୟ ଘରସଜ୍ଜା ସାମଗ୍ରୀ ପ୍ରସ୍ତୁତ କରୁଛନ୍ତି ।
ଆମ ଉତ୍ପାଦଗୁଡିକର ଚାହିଦା ବଢିଛି ବୋଲି କହିଛନ୍ତି ଗୋଷ୍ଠୀର ସୁପରଭାଇଜର ଗୀତା ମୁଦୁଲି ।
ପାରାଦୀପ ରିଫାଇନାରୀ, ଇଫକୋ, ପିପିଏଲ ଓ ଅନ୍ୟ କମ୍ପାନୀ କର୍ତୃପକ୍ଷଙ୍କୁ ଯୋଗାଯୋଗ କରି ଆମ ଉତ୍ପାଦ ଅଫିସ ଓ ବ୍ୟକ୍ତିଗତ କାମରେ ବ୍ୟବହାର କରିବାକୁ ବୁଝାଇଥିଲୁ ।
ଆମ ଉତ୍ପାଦଗୁଡିକ ଦେଖିବା ପରେ ଆଇଓସିଏଲ ଓ ଅନ୍ୟ କମ୍ପାନୀଗୁଡିକ ଅଫିସ ବ୍ୟବହାର ପାଇଁ ଉତ୍ପାଦ କିଣୁିଥିବା ବେଳେ ସଂସ୍ଥାର କର୍ମଚାରୀମାନେ ଘରୋଇ ବ୍ୟବହାର ପାଇଁ ଆମ ସାମଗ୍ରୀ କିଣୁଛନ୍ତି ।
ଅଫିସ ବ୍ୟବହାର ପାଇଁ ସାମଗ୍ରୀ ଯୋଗାଇ ଦେବାକୁ ପିପିଏଲ କମ୍ପାନୀ ବରାଦ ଦେଇଛି । ଏହାସହିତ ଆମେ ବିଭିନ୍ନ ପ୍ରଦର୍ଶନୀରେ ଭାଗ ନେଉଛୁ ।
ନୂଆ ମାର୍କେଟିଂ ଶୈଳୀ ଯୋଗୁଁ ବର୍ଷର ୭-୮ ମାସ ସଦସ୍ୟାମାନେ ୫ରୁ ୨୦ ହଜାର ଟଙ୍କା ଯାଏଁ ପାଇ ପାରୁଛନ୍ତି ବୋଲି ମୁଦୁଲି କହିଛନ୍ତି ।
୫୦ ମହିଳାଙ୍କ ମଧ୍ୟରୁ ପ୍ରାୟ ୨୦ ନିରକ୍ଷର । ମୁଁ ମଧ୍ୟ ନିରକ୍ଷର । ପାରମ୍ପରିକ ଟେରାକୋଟା ସାମଗ୍ରୀ ବିକି ସାତପ୍ରାଣୀ କୁଟୁମ୍ବ ପ୍ରତିପୋଷଣ କରିବା ବେଶ କଷ୍ଟକର ।
ହେଲେ କୌଶଳ ତାଲିମ ନେବା ପରେ ଏହି ଗୋଷ୍ଠୀରେ ଯୋଗ ଦେଇ ମାସକୁ ୫ ହଜାର ଟଙ୍କା ରୋଜଗାର କରୁଛି ବୋଲି କହନ୍ତି ବଚନ ବେହେରା ।
ଓରମାସ କେବଳ ପାରମ୍ପରିକ ଶିଳ୍ପକଳାକୁ ପ୍ରୋତ୍ସାହିତ କରୁନାହିଁ ବରଂ ସେଗୁଡିକର ବଜାର ଚାହିଦା ସୃଷ୍ଟି କରୁଛି ।
ଗୋଷ୍ଠୀଗୁଡିକର ବ୍ୟବସାୟ ଅନୁଯାୟୀ ଋଣ ପ୍ରଦାନ କରୁଛି ବୋଲି କହିଛନ୍ତି ଓରମାସର ଉପ ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ସତ୍ୟସୁନ୍ଦର ଶିବାରମ ପାଇଟାଳ କହିଛନ୍ତି ।
ଜଗତସିଂହପୁର, ଜୁଲାଇ ୬ (ଲୋକାଲୱାୟାର): ଓଡିଶା ଗସ୍ତରେ ଆସିଥିବା ତିନିଜଣିଆ କେନ୍ଦ୍ରୀୟ ଟିମ୍ ମଙ୍ଗଳବାର ଜଗତସିଂହପୁର ଜିଲ୍ଲାର କୋଭିଡ ସ୍ଥିତି ସମୀକ୍ଷା କରିଛନ୍ତି ।
ସମୀକ୍ଷା ବେଳେ ଜିଲ୍ଲା ମୁଖ୍ୟ ଚିକିତ୍ସାଧିକାରୀ ଓ ଅନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
ପ୍ରଫେସର ଶିବାନୀ ଦତଙ୍କ ନେତୃତ୍ୱରେ ଆସିଥିବା ଏହି ଟିମରେ ଭୁବନେଶ୍ୱର ଏମ୍ସର ଡା. ପି.ଆର, ମହାପାତ୍ର ଓ ଜନସ୍ୱାସ୍ଥ୍ୟ ନିଦେ୍ର୍ଦଶାଳୟର ରାଜ୍ୟ ନୀରିକ୍ଷଣ ଅଧିକାରୀ ଅଶୋକ ପାଇକରାୟ ରହିଛନ୍ତି ।
ଜଗତସିଂହପୁର ସିଡିଏମଓ ଡା ବିଜୟ ପଣ୍ଡା ଜିଲ୍ଲାର କୋଭିଡ ସ୍ଥିତି ସମ୍ପର୍କରେ ସେମାନଙ୍କୁ ଅବଗତ କରାଇଥିଲେ ।
ପରେ ଟିମ ପାରାଦୀପ କୋଭିଡ ଡାକ୍ତରଖାନା ଗସ୍ତ କରିଥିଲେ । ପରୀକ୍ଷଣ, ନୀରିକ୍ଷଣ, କଂଟେନମେଂଟ ପରିଚାଳନା, କୋଭିଡ ଆଚରଣବିଧି ପାଳନ, ଡାକ୍ତରଖାନାରେ ଉପଲବ୍ଧ ଶଯ୍ୟା ସଂଖ୍ୟା, ଆମ୍ବୁଲାନ୍ସ, ଭେଂଟିଲେଟର, ଅକ୍ସିଜେନ ଓ ଟିକାକରଣ ପ୍ରଗତି ଆଦି ଟିମ୍ ନୀରିକ୍ଷଣ କରିଥିଲା ।
ଆମେ କୋଭିଡ ସ୍ଥିତି ରିପୋର୍ଟ ଟିମକୁ ପ୍ରଦାନ କରିଥିଲୁ । ଟିକା ନେବାକୁ ଆସିଥିବା ଲୋକଙ୍କ ସହ ମଧ୍ୟ ଟିମ ଆଲୋଚନା କରିଛନ୍ତି ।
ମୃତ୍ୟୁହାର , ପରୀକ୍ଷଣ, ନୀରିକ୍ଷଣ, କଂଟେନମେଂଟ ପରିଚାଳନା, ଆମ୍ବୁଲାନ୍ସ, ଭେଂଟିଲେଟର ଓ ଡାକ୍ତରଖାନା କର୍ମଚାରୀ ଆଦି ସମ୍ପର୍କରେ ଆଲୋଚନା କରିଥିଲେ ।
ଆମ କୋଭିଡ ପ୍ରବନ୍ଧନରେ କେନ୍ଦ୍ରୀୟ ଦଳ ସନ୍ତୋଷ ବ୍ୟକ୍ତ କରିଛନ୍ତି ବୋଲି ସିଡିଏମଓ ବିଜୟ ପଣ୍ଡା କହିଛନ୍ତି ।
ପାରାଦୀପ, ଜୁଲାଇ ୫ (ଲୋକାଲୱାୟାର): ମାହାଳ ଗାଁକୁ ନୂଆ ରାଜସ୍ୱ ଗାଁ ମାନ୍ୟତା ପାଇଁ ଚାଲିଥିବା ମାପଚୁପକୁ ବିରୋଧ କରିଛନ୍ତି ଶହ ଶହ ଢିଙ୍କିଆବାସୀ ।
ଫଳରେ ପ୍ରଶାସନ ମାପଚୁପ କାମ ବନ୍ଦ କରିବାକୁ ନିଷ୍ପତି ନେଇଥିଲା । ରାଜ୍ୟ ସରକାର ଢିଙ୍କିଆ ରାଜସ୍ୱ ଗାଁ ଅନ୍ତର୍ଗତ ମାହାଳ ଗାଁକୁ ନୂତନ ରାଜସ୍ୱ ଗ୍ରାମ ଭାବେ ଏପ୍ରିଲସ ୨୦୨୧ରେ ଘୋଷଣା କରିଥିଲେ ।
କୋଭିଡ ପ୍ରୋଟୋକଲ ଓ ଲକଡାଉନ ସତ୍ୱେ ଏରସମା ତହସିଲଦାର ମାହାଳ ଗ୍ରାମବାସୀଙ୍କୁ ମାପଚୁପ ବେଳେ ଉପସ୍ଥିତ ରହିବାକୁ ନୋଟିସ ଜାରି କରିଥିଲେ ।
ତେବେ କରୋନା କଟକଣା ଯୋଗୁଁ ଏହାକୁ ବନ୍ଦ କରିବା ପାଇଁ ଗ୍ରାମବାସୀ ତହସିଲଦାର, ଜିଲ୍ଲାପାଳ, କେନ୍ଦ୍ରାଂଚଳ ରାଜସ୍ୱ କମିଶନରଙ୍କ ନିକଟରେ ଦାବି ଜଣାଇଛନ୍ତି ।
ସେହିପରି ଜୁଲାଇ ୫ରେ ମାପଚୁପ ପାଇଁ ଉପସ୍ଥିତ ରହିବାକୁ ଏରସମା ତହସିଲଦାର ବିଜ୍ଞପ୍ତି ଜାରି କରିଥିଲେ ।
ନୋଟିସ ପାଇବା ପରେ ଢିଙ୍କିଆ, ମାହାଳ ଓ ଅନ୍ୟ ଗାଁର ଶହ ଶହ ଗ୍ରାମବାସୀ ମିଳିତ ଭାବେ ରାଜସ୍ୱ ଅଧିକାରୀଙ୍କୁ କାମକୁ ବିରୋଧ କରିଥିଲେ ।
ଢିଙ୍କିଆ ପଂଚାୟତରୁ ଭାଗ ଭାଗ କରି ଫାଇଦା ନେବା ପାଇଁ କିଛି ଲୋକ ଯୋଜନା କରିଛନ୍ତି ।
ପ୍ରକଳ୍ପ ବିରୋଧରୁ ମାହାଳ ଗ୍ରାମବାସୀଙ୍କୁ ଦୂରେଇ ରଖିବା ପାଇଁ ପ୍ରଶାସନ ସୁଚିନ୍ତିତ ଭାବେ ମାହାଳକୁ ରାଜସ୍ୱ ଗାଁ କରିଛି ।
ଏଥିପାଇଁ ହ୍ରାମବାସୀଙ୍କ ମତାମତ ନିଆ ଯାଇନାହିଁ । କୋଭିଡ ପ୍ରୋଟୋକଲ ଉଲ୍ଲଂଘନ କରି ଶହ ଶହ ଲୋକଙ୍କୁ ଏକାଠି କରି ଗାଁ ସୀମା ରେଖା ମାପଚୁପ କରାଇବା ବେଆଇନ ବୋଲି ଢିଙ୍କିଆ ପଂଚାୟତ ସମିତି ସଦସ୍ୟ ଦେବେନ୍ଦ୍ର ନାଥ ସ୍ୱାଇଁ କହିଛନ୍ତି ।
ସେହିପରି ପ୍ରଶାସନର ଏହି ନିଷ୍ପତିକୁ ମାହାଳ ଗାଁର ଅରୂପ ନାୟକ, ଭ୍ରମରବର ସେଠୀ, ବିଷ୍ଣୁଚରଣ ସେଠି ପ୍ରମୁଖ ବିରୋଧ କରିଛନ୍ତି ।
ଲକଡାଉନ ସତ୍ୱେ ସୀମା ମାପଚୁପ ପାଇଁ ପ୍ରଶାସନ ତିନି ପ୍ଲାଟୁନ ପୁଲିସ ଫୋର୍ସ, ରାଜସ୍ୱ ନୀରିକ୍ଷକ ଓ ଅମିନ ଆଣି ଆସିଥିଲା ।
ହେଲେ ଢିଙ୍କିଆ ଓ ମାହାଳ ଗ୍ରାମବାସୀ ସେମାନଙ୍କୁ ଗାଁରେ ପୂରାଇ ଦେଇନଥିଲେ ।
ଆଇନଶୃଙ୍ଖଳା ପରିସ୍ଥିତି ଉପୁଜିବା ଆଶଙ୍କାର ଅଧିକାରୀମାନେ ଫେରି ଆସିଥିଲେ ।
ଲକଡାଉନ ଯୋଗୁଁ ଉଚ୍ଚ କର୍ତୃପକ୍ଷ ଆମକୁ କାମ ବନ୍ଦ କରିବାକୁ କହିଥିଲେ । ଲକଡାଉନ ପରେ ଆମ ପୁଣି ଆସି ମାପଚୁପ କରିବୁ ।
ହେଲେ ସେଥିପାଇଁ କୌଣସି ଦିନ ନିର୍ଦ୍ଦିଷ୍ଟ ହୋଇନାହିଁ ବୋଲି ଏରସମା ତହସିଲଦାର ସି. ପ୍ରଜ୍ଞାନନ୍ଦ ଦାସ କହିଛନ୍ତି ।
ଜଗତସିଂହପୁର, ଜୁଲାଇ ୨ (ଲୋକାଲୱାୟାର): ପରୀକ୍ଷା ଫି ଅହେତୁକ ବୃଦ୍ଧି ପ୍ରତିବାଦରେ କଲେଜ ଫାଟକ ନିକଟରେ ବିକ୍ଷୋଭ ପ୍ରଦର୍ଶନ କରିଛନ୍ତି ଶ୍ରୀ ଜଗନ୍ନାଥ ମହାବିଦ୍ୟାଳୟର ଛାତ୍ରଛାତ୍ରୀ ।
ଉତ୍କଳ ବିଶ୍ୱବିଦ୍ୟାଳୟ ଉଭୟ ରେଗୁଲାର ଓ ବ୍ୟାକ ପେପର ପାଇଁ ଯୁକ୍ତ ତିନି ଷଷ୍ଠ ସେମିଷ୍ଟର ପରୀକ୍ଷା ଫି ପାଂଚ ଗୁଣ ବୃଦ୍ଧି କରିଛନ୍ତି ।
ପୂର୍ବରୁ ପରୀକ୍ଷା ଫି ବାବଦରେ ୨୫୦ ଟଙ୍କା ଦେବାକୁ ପଡୁଥିଲା । କୋଭିଡ ମହାମାରୀ ଯୋଗୁଁ ରାଜ୍ୟ ସରକାର ପରୀକ୍ଷା ବାତିଲ କରିଥିଲେ ।
ଏବେ ଅନଲାଇନରେ ପରୀକ୍ଷା ପାଇଁ ନିଷ୍ପତି ହୋଇଛି । ତେବେ ଉକ୍ରଳ ବିଶ୍ୱବିଦ୍ୟାଳୟ କର୍ତୃପକ୍ଷ ଷଷ୍ଠ ସେମିଷ୍ଟର ପରୀକ୍ଷା ଫି ୨୫୦-୨୬୦ ଟଙ୍କାରୁ ୧୩୩୫-୧୩୫୫ ଟଙ୍କାକୁ ବୃଦ୍ଧି କରିବା ସହ ପରିକ୍ଷାର୍ଥୀମାନେ ଏହି ଫି କଲେଜ ଅଧ୍ୟକ୍ଷଙ୍କ ନିକଟରେ ଜୁଲାଇ ୧୫ ସୁଦ୍ଧା ଦାଖଲ କରିବାକୁ ନୋଟିସ ଜାରି କରିଛନ୍ତି । ପରୀକ୍ଷା ଫି ପାଂଚ ଗୁଣ ବୃଦ୍ଧିକୁ ଛାତ୍ରଛାତ୍ରୀ ବିରୋଧ କରିଛନ୍ତି ।
ଲକଡାଉନ ଓ ସଟଡାଉନ ଯୋଗୁଁ ଅର୍ଥନୈତିକ ଅନଗ୍ରସର ଛାତ୍ରଛାତ୍ରୀମାନେ ପଇସା ଯୋଗାଡ କରିବାରେ ସମସ୍ୟା ଭୋଗୁଛନ୍ତି ।
ଛାତ୍ରଛାତ୍ରୀମାନେ ଛାତ୍ର କଂଗ୍ରେସ ନେତା ସ୍ମୃତିରଞ୍ଜନ ଜେନା ଓ ଅନ୍ୟମାନଙ୍କ ନେତୃତ୍ୱରେ ବର୍ଦ୍ଧିତ ପରୀକ୍ଷା ଫି ପ୍ରତ୍ୟାହାର ଦାବିରେ କଲେଜ ମୁଖ୍ୟ ଫାଟକ ନିକଟରେ ବିକ୍ଷୋଭ ପ୍ରଦର୍ଶନ କରିବା ସହ ପରୀକ୍ଷା ଫି ହ୍ରାସ ନହେଲେ ଆନେ୍ଦାଳନ ତୀବ୍ର କରିବାକୁ ଚେତାବନୀ ଦେଇଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
